L'antic edifici de Correus de Gandia tindrà usos universitaris i culturals
18 octubre 2024

## L'antic edifici de Correus de Gandia tindrà usos universitaris i culturals18 octubre 2024Última actualització: 18 octubre 2024

![](../gestion/img/647cf3f032cdcf82e2f083a9477d4f0da7833b8f4d0d8fc6024cbf3ef8354e55.jpg)  
  

L'**alcalde de Gandia, José Manuel Prieto**, ha presidit aquest matí la primera reunió de la comissió mixta formada per l'Ajuntament i la Generalitat per abordar els usos futurs de l'edifici de Correus, situat a la plaça Rei Jaume I. Una trobada on s'ha acordat que l'immoble tinga usos universitaris i culturals.

  
  
A més de la primera autoritat local, han participat en la trobada els **regidors Alícia Izquierdo i Adrián Vila; Alfred Boix, director general d'Alcaldia i Relacions Institucionals; Maite Alonso, coordinadora general d'urbanisme; i Emili Sampío, coordinador general tècnic de l'àrea de Govern Interior, Seguretat i Proximitat**. Per part de la Generalitat hi han participat **José Manuel Cuenca, secretari autonòmic del Gabinet de Premsa i Comunicació; Pilar Tébar, secretària Autonòmica de Cultura i Esport; Antonio Woodward, director general de Patrimoni; Juan José Cortés, director general d'Innovació; i Miquel Àngel Ivorra, director General d'Urbanisme, Paisatge i Avaluació Ambiental**.

  
  
Després de la trobada, Prieto ha declarat que d'aquesta manera _"es compleix amb la proposta que tenia el govern, ja que podrem ampliar la biblioteca central utilitzant la planta baixa de l'edifici"_, alhora que els usos universitaris ocuparan la resta de l'espai.

  
Tal com ha explicat l'alcalde, Gandia necessita estudis de grau que complementen l'ampla l'oferta universitària de la ciutat. _"Serà un revulsiu per a tot el Centre Històric i el comerç, gràcies a l'adquisició de l'edifici realitzada a cavall entre la legislatura passada i aquesta"_.

  
  
Sobre els terminis de l'actuació, el primer edil ha informat que en un mes _"ja tindrem dibuixats quins graus d'estudis universitaris, definida quina serà la seua presència i, sobretot, la quantitat d'alumnes que acollirà aquest nou espai"_. Ha finalitzat la seua valoració destacant que _"avancem des dels acords i ho fem amb bones iniciatives que fan que Gandia continue avançant"_.